Ο θηλασμός είναι ελεύθερος και γίνεται χωρίς πρόγραμμα, χωρίς ρολόι, με την προσφορά να ανταποκρίνεται στη ζήτηση.
Ωστόσο, ο θηλασμός κάθε βρέφους και κυρίως κάθε του νεογέννητου θα πρέπει να εξασφαλίζει στην αρχή έναν ελάχιστο αριθμό γευμάτων ώστε να αποφευχθούν σημεία αφυδάτωσης. Τις πρώτες δύο εβδομάδες οι θηλασμοί θα πρέπει απαραίτητα να είναι πολύ συχνοί δηλαδή 8 – 12 φορές. Σε αυτό το χρονικό διάστημα το μωρό θα πρέπει να τρώει τουλάχιστον ανά τρίωρο. Όταν εγκατασταθεί ο θηλασμός, (συνήθως γύρω στις 6 εβδομάδες) δε χρειάζεται πια να μετράται τις ώρες και να ξυπνάτε το μωράκι σας.
Στον επιτυχημένο θηλασμό δεν χρειάζεται πρόγραμμα, το μωρό παίρνει καλά βάρος, είναι ζωηρό και σε εγρήγορση όταν είναι ξύπνιο,  έχει τουλάχιστον 5 καλά βρεγμένες πάνες ανά 24ωρο και τα ούρα του έχουν ανοιχτό κίτρινο χρώμα.